Document ID: 32014R1113

Title and Content:
ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1113/2014 ΤΗΣ ΕΠΙΤΡΟΠΉΣ της 16ης Οκτωβρίου 2014 για τον καθορισμό της μορφής και άλλων τεχνικών λεπτομερειών της κοινοποίησης που αναφέρεται στα άρθρα 3 και 5 του κανονισμού (ΕΕ) αριθ. 256/2014 του Ευρωπαϊκού Κοινοβουλίου και του Συμβουλίου και για την κατάργηση των κανονισμών της Επιτροπής (ΕΚ) αριθ. 2386/96 και (ΕΕ, Ευρατόμ) αριθ. 833/2010 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΕ) αριθ. 256/2014 του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με την κοινοποίηση στην Επιτροπή των επενδυτικών σχεδίων σε ενεργειακή υποδομή εντός της Ευρωπαϊκής Ένωσης, την αντικατάσταση του κανονισμού (ΕΕ, Ευρατόμ) αριθ. 617/2010 του Συμβουλίου και την κατάργηση του κανονισμού (ΕΚ) αριθ. 736/96 του Συμβουλίου (1), και ιδίως το άρθρο 7, Εκτιμώντας τα ακόλουθα: (1) Για να συγκεντρώνονται συγκρίσιμα δεδομένα και για να απλουστευθεί η υποβολή εκθέσεων από τα κράτη μέλη ή τις εξουσιοδοτημένες οντότητες ή οργανισμούς που αναφέρονται στο άρθρο 3 του κανονισμού (ΕΕ) αριθ. 256/2014, οι κοινοποιήσεις πρέπει να υποβάλλονται τυποποιημένες με τη χρήση πινάκων υποβολής εκθέσεων. Ως εκ τούτου, πρέπει να θεσπιστούν οι διατάξεις όσον αφορά τη μορφή και άλλες τεχνικές λεπτομέρειες για την κοινοποίηση των δεδομένων και των πληροφοριών. (2) Ως επακόλουθο της κατάργησης του κανονισμού (ΕΚ) αριθ. 736/96 του Συμβουλίου (2) από τον κανονισμό (ΕΕ) αριθ. 256/2014, πρέπει επίσης να καταργηθεί ο κανονισμός (ΕΚ) αριθ. 2386/96 της Επιτροπής (3). (3) Ως επακόλουθο της ακύρωσης του κανονισμού (ΕΕ, Ευρατόμ) αριθ. 617/2010 του Συμβουλίου (4) από το Ευρωπαϊκό Δικαστήριο (5), πρέπει επίσης να καταργηθεί από τον παρόντα κανονισμό ο κανονισμός (ΕΕ, Ευρατόμ) αριθ. 833/2010 της Επιτροπής (6), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η μορφή και άλλες τεχνικές λεπτομέρειες της κοινοποίησης των δεδομένων και των πληροφοριών που αναφέρονται στα άρθρα 3 και 5 του κανονισμού (ΕΕ) αριθ. 256/2014 καθορίζονται στο παράρτημα του παρόντος κανονισμού. Άρθρο 2 Οι κανονισμοί (ΕΚ) αριθ. 2386/96 και (ΕΕ, Ευρατόμ) αριθ. 833/2010 καταργούνται. Άρθρο 3 Τα κράτη μέλη εξασφαλίζουν τη λογική συνέπεια των στατιστικών στοιχείων που διαβιβάζονται με βάση το υπόδειγμα του παραρτήματος, καθώς και των στατιστικών πληροφοριών που παρέχονται σύμφωνα με τον κανονισμό (ΕΚ) αριθ. 1099/2008 για τις στατιστικές ενέργειας. Άρθρο 4 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις Συνθήκες. Βρυξέλλες, 16 Οκτωβρίου 2014.

Classification Labels:
1154
712

Label Descriptions:
{"1154": "Ενεργειακή πολιτική", "712": "ΕΝΕΡΓΕΙΑ"}

EuroVoc IDs (Original): 486
2498
3641
1422
4488
3737

EuroVoc IDs (Expanded): 486
2498
3641
1422
4488
3737

Dataset Source: meu

Split: test